रांची. सीएनटी-एसपीटी एक्ट में संशोधन पर राज्य की सियासत फिर तेज हो गई है। मूलवासी चंद्रवंशियों ने हरमू मैदान में महारैली कर विकास की खातिर अपनी जाति को सीएनटी से बाहर करने की मांग रख दी। सीएम रघुवर दास ने भी कहा, सरकार जरूर विचार करेगी।
दूसरी ओर झामुमो, कांग्रेस और माकपा नेता सोमवार को दिल्ली के मंंडी हाउस से जंतर-मंतर तक रैली निकालेंगे। सीएनटी-एसपीटी में बदलाव का विरोध करेंगे।
चर्च इस मुद्दे को हवा दे रहा है
इस बीच कार्डिनल तेलेस्फोर पी टोप्पो के मिशनरी धर्मगुरुअों के साथ गवर्नर से मिलने के बाद भाजपा के प्रदेश अध्यक्ष लक्ष्मण गिलुवा ने तीखा बयान दिया है। चाईबासा के सांसद और खुद भी आदिवासी नेता गिलुवा ने कहा, भाजपा पहले से ही कह रही है कि चर्च इस मुद्दे को हवा दे रहा है, जो कार्डिनल के सामने आने से सच साबित हुआ। केंद्रीय सरना समिति के कार्यकारी अध्यक्ष बबलू मुंडा ने कहा- ईसाई धर्मगुरु अब राजनीति करने लगे हैं। सरकार में शामिल आजसू के अध्यक्ष सुदेश कुमार महतो ने खूंटी में कहा कि उनकी पार्टी संशोधन को किसी सूरत में लागू नहीं होने देगी। यही बात झामुमो अध्यक्ष शिबू सोरेन ने अपने घर नेवरा में कही, कारपोरेट घरानों की मदद के लिए सरकार साजिश कर रही है।
hin_Deva hin_Deva hin_Deva hin_Deva